บังเอิญแวะไปทำธุระเเถวเหม่งจ๋าย ไม่ค่อยคุ้นเคยกับเส้นทาง เลยลองเปิดวงในดูร้านอาหารมาเจอร้านเด็ดเข้าพอดี เห็นว่าดาวเยอะเลยขับตามแผนที่ไป

ทีแรกตกใจกับร้าน ไม่กล้าเข้าเพราะเหมือนบ้านส่วนตัวมากๆ เห็นป้ายหน้าร้านแล้วแหละแต่ก็ยังไม่กล้าเข้าอยู่ดี มีพนักงานเดินมาพอดี เลยถือโอกาสสอบถาม โอเคร้านเปิดแล้วเลยเข้าไปนั่งในห้องแอร์ 

ซูชิที่นี่จัดว่าสดดี แซลมอล ซาซิมิ สีส้มสด ลายสวย เนื้อเด้ง ซูชิก็อร่อย ยิ่งเชฟปั่นมาแบบข้าวแน่นๆ บวกกับ วาซาบิ ที่ฉุดจนขึ้นจมูก ขนาดเพิ่มแค่นิดเดียว น้ำตาไหลแบบไม่รู้ตัวเลย แต่อร่อย เป็นวาซาบิแบบอย่างดี สด อาหารที่นี่จัดว่าคุณภาพดีมาก ราคาสมเหตุสมผล